Diari Oficial de la Generalitat Valenciana


Sumari del DOGV 3569, del 26-08-1999 (1999/7267)

ORDRE de 29 de juliol de 1999, de la Conselleria d'Ocupació, per la qual es determina la dotació pressupostària per a l'exercici de 1999 per a la concessió de compensacions econòmiques als àrbitres designats de conformitat amb el que s'ha disposat en l'article 76 de l'Estatut dels Treballadors, i article 28 de la Llei 9/1987, de 12 de juny, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7267


Data del document
:   29-07-1999

Organisme emissor
:   Conselleria d'Ocupació

Tipus de document
:   Ordre

Descriptors 

:   * indemnització
    * ajuda pública
    * administració del personal
    * suport econòmic

ORDRE de 29 de juliol de 1999, de la Conselleria d'Ocupació, per la qual es determina la dotació pressupostària per a l'exercici de 1999 per a la concessió de compensacions econòmiques als àrbitres designats de conformitat amb el que s'ha disposat en l'article 76 de l'Estatut dels Treballadors, i article 28 de la Llei 9/1987, de 12 de juny, en l'àmbit de la Comunitat Valenciana. [1999/X7267]
  
L'article 76 de la Llei 8/1980, de l'Estatut dels Treballadors, redactat de conformitat amb la Llei 11/1994, de 14 de maig, estableix que les impugnacions en matèria d'eleccions a òrgans de representació dels treballadors en les empreses es tramitaran de conformitat amb un procediment arbitral. D'altra banda, l'article 28 de la Llei 9/1987, d'Òrgans de Representació i Determinació de les Condicions de Treball i Participació del Personal al Servei de les Administracions Públiques, redactat d'acord amb la Llei 18/1994, de 30 de juny, estableix, així mateix, un procediment d'impugnació arbitral en matèria electoral.
  
Mitjançant l'Ordre de 3 de juny de 1996 (DOGV núm. 2.779, de 27 de juny de 1996), s'estableixen les bases reguladores per a la concessió de compensacions econòmiques als àrbitres designats de conformitat amb el que s'ha disposat en l'article 76 de l'Estatut dels Treballadors, i article 28 de la Llei 9/1987, de 12 de juny, en l'àmbit de la Comunitat Valenciana.
  
En conseqüència, i atesa la necessitat de determinar la dotació pressupostària prevista a l'efecte per a l'exercici de 1999, fent ús de les atribucions que m'atorguen l'article 35 de la Llei 5/1983, de 30 de desembre, de Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici 1999, les ajudes establides en l'Ordre de 3 de juny de 1996, destinades a compensar econòmicament els àrbitres designats de conformitat amb el que s'ha disposat en els articles 76 de l'Estatut dels Treballadors i 28 de la Llei 9/1987, de 12 de juny, en la redacció que en fa la Llei 18/1994, de 30 de juny, es finançaran a càrrec de la secció 11, programa 315.10, línia de subvenció 987.453.99, codi comptable 1707, per un import global màxim de 8.000.000 de pessetes.
  
Article 2
  
El procediment per a la concessió i el pagament de les ajudes serà l'establit en l'Ordre de 3 de juny de 1996 esmentada.
  
València, 29 de juliol de 1999
  
El conseller d'Ocupació,